மே 19

நிகழ்வுகள்

* 715 – இரண்டாம் கிரெகரி திருத்தந்தையாகத் தேர்ந்தெடுக்கப்பட்டார்.
*1051 – பிரான்சின் முதலாம் என்றி மன்னர் கீவ் நகரின் ஆன் என்பவரைத் திருமணம் புரிந்தார்.
*1268 – பைபார்களின் முற்றுகையை அடுத்து அந்தியோக்கியா வீழ்ந்தது.
*1499 – அராகனின் 13-வயது கேத்தரினுக்கும், வேல்சு இலவரசர் 12 அவ்யது ஆர்தருக்கும் திருமணம் நடைபெற்ரது.
*1535 – பிரெஞ்சு நடுகாண் பயணி இழ்சாக் கார்ட்டியே வட அமெரிக்கா நோக்கிய தனது இரண்டாவது பயணத்தை 110 பேருடன் மூன்று கப்பல்களில் ஆரம்பித்தார்.
*1536 – இங்கிலாந்தின் எட்டாம் என்றியின் இரண்டாம் மனைவி ஆன் பொலின் வேறு ஆண்களுடன் தொடர்பு வைத்திருந்ததாக குற்றம் சாட்டப்பட்டு தலை துண்டிக்கப்பட்டு மரணதண்டனைக்குட்படுத்தப்பட்டாள்;
*1542 – புரோம் இராச்சியம் தவுங்கூ வம்சத்திடம் (இன்றைய மியான்மரில்) வீழ்ந்தது.
*1568 – இங்கிலாந்தின் முதலாம் எலிசபெத் மகாராணி ஸ்காட்லாந்தின் முதலாம் மேரியைக் கைது செய்ய உத்தவிட்டார்.
*1649 – இங்கிலாந்தை பொதுநலவாய நாடாக அங்கீகரிக்கும் சட்டமூலம் இங்கிலாந்து நாடாளுமன்றத்தில் கொண்டு வரப்பட்டது. அடுத்த பதினொரு ஆண்டுகளுக்கு இங்கிலாந்து குடியரசாக இருந்தது.
*1655 – ஆங்கிலோ-எசுப்பானியப் போர்: ஜமேக்கா மீதான முற்றுகை ஆரம்பமானது.
*1743 – சான்-பியேர் கிறிஸ்தீன் செல்சியசு வெப்பநிலை அலகைக் கண்டுபிடித்தார்.
*1780 – நியூ இங்கிலாந்து, மற்றும் கனடாவின் சில பகுதிகளில் அசாதாரணமான இருட்டு பகல் நேரத்தில் அவதானிக்கப்பட்டது.
*1802 – பிரான்சின் முதலாம் நெப்போலியன் செவாலியே விருதை அறிமுகப்படுத்தினார்.
*1828 – அமெரிக்க அரசுத்தலைவர் ஜான் குவின்சி ஆடம்ஸ் கம்பளி உற்பத்தியாளர்களைப் பாதுகாக்கும் பொருட்டு தீர்வை சட்டத்தை அறிமுகப்படுத்தினார்.
*1834 – இலங்கையில் பாடசாலைகள் ஆணைக்குழு அமைக்கப்பட்டது.
*1848 – மெக்சிக்கோ-அமெரிக்கப் போர்: கலிபோர்னியா, நெவாடா, யூட்டா மற்றும் பல பகுதிகளை ஐக்கிய அமெரிக்காவுக்கு $15 மில்லியன்களுக்க்குக் கொடுக்க மெக்சிக்கோ முன்வந்ததை அடுத்து போர் முடிவுக்கு வந்தது.
*1919 – முஸ்தாபா கெமால் அத்தாதுர்க் அனத்தோலியக் கருங்கடல் கரையில் தரையிறங்கினார். துருக்கிய விடுதலைக்கான போர் ஆரம்பமானது.
*1934 – பல்கேரியாவில் இடம்பெற்ற இராணுவப் புரட்சியை அடுத்து கீமோன் ஜோர்ஜியெவ் பிரதமராகப் பதவியேற்றார்.
*1950 – இசுரேலியக் கப்பல்களுக்கும் வணிகத்திற்கும் சுயஸ் கால்வாய் மூடப்படும் என எகிப்து அறிவித்தது.
*1950 – பாக்கித்தானுக்குக் கொண்டு செல்லப்படவிருந்த வெடிகுண்டுகள் அடங்கிய படகு அமெரிக்காவின் தெற்கு அம்போய் துறைமுகத்தில் வெடித்ததில் நகரம் பெரும் சேதத்துக்குள்ளாகியது.
*1961 – சோவியத்தின் வெனேரா 1 வெள்ளிக் கோளைக் கடந்தது. பூமியை விட வேறொரு கோளைக் கடந்த முதலாவது விண்ணூர்தி இதுவாகும்.
*1961 – அசாம் மாநிலத்தில் சில்சார் தொடருந்து நிலையத்தில், வங்காள மொழி இயக்கத்துக்கு ஆதரவாக ஆர்ப்பாட்டத்தில் ஈடுபட்டோர் மீது காவல்துறையினர் சுட்டதில் 11 பேர் கொல்லப்பட்டனர்.
*1971 – சோவியத் ஒன்றியம் மார்ஸ் 2 விண்கலத்தை ஏவியது.
*1978 – விடுதலைப் புலிகள் மீதான தடை ஜே. ஆர். ஜெயவர்த்தனா அரசினால் நாடாளுமன்றத்தில் கொண்டுவரப்பட்டது.
*1991 – குரோவாசியர்கள் தமது விடுதலைக்காக பொது வாக்கெடுப்பில் வாக்களித்தனர்.
*2012 – சிரியாவில் இடம்பெற்ற வாகனக் குண்டுவெடிப்பில் 9 பேர் கொல்லப்பட்டனர்.
*2016 – எகிப்திய வானூர்தி பாரிசில் இருந்து கெய்ரோ செல்லும் வழியில் நடுநிலக் கடலில் வீழ்ந்ததில் அதில் பயணம் செய்த 66 பேரும் உயிரிழந்தனர்.
*2018 – வேல்சு இளவரசர் ஹாரி, ரேச்சல் மேகன் மெர்கல் ஆகியோரின் திருமணம் வின்சர் மாளிகையில் இடம்பெற்றது.
பிறப்புகள்

*701 – லி பை, சீனக் கவிஞர் (இ. 762)
*1762 – யோஃகான் ஃவிக்டெ, செருமானிய மெய்யியலாளர் (இ. 1814)
*1824 – நானா சாகிப், இந்திய சிப்பாய் கிளர்ச்சிக்குத் தலைமை தாங்கியவர் (இ. 1857)
*1858 – ச. வே. இராமன் பிள்ளை, மலையாள எழுத்தாளர் (இ. 1922)
*1881 – முஸ்தாபா கெமால் அத்தாதுர்க், துருக்கியின் 1வது அரசுத்தலைவர் (இ. 1938)
*1890 – ஹோ சி மின், வியட்நாமின் 1வது அரசுத்தலைவர் (இ. 1969)
*1910 – நாத்தூராம் கோட்சே, மகாத்மா காந்தியை சுட்டுக்கொன்ற கொலையாளி (இ. 1949)
*1912 – கிருஷ்ண குமாரசிங் பவசிங், இந்திய அரசியல்வாதி (இ. 1965)
*1913 – நீலம் சஞ்சீவ ரெட்டி, இந்தியாவின் 6வது குடியரசுத் தலைவர் (இ. 1996)
*1914 – கே. டி. கே. தங்கமணி, இந்தியத் தொழிற்சங்க இயக்க முன்னோடி, அரசியல்வாதி (இ. 2001)
*1925 – போல் போட், கம்போடியாவின் 29வது பிரதமர், இராணுவத் தலைவர் (இ. 1998)
*1925 – மல்கம் எக்ஸ், அமெரிக்க மனித உரிமைச் செயற்பாட்டாளர் (இ. 1965)
*1933 – எட்வர்ட் டி போனோ, மால்ட்டா மருத்துவர், நூலாசிரியர்
*1934 – பி. லீலா, தென்னிந்தியத் திரைப்படப் பின்னணிப் பாடகி (இ. 2005)
*1934 – ரஸ்கின் பாண்ட், இந்திய எழுத்தாளர், கவிஞர்
*1938 – கிரிஷ் கர்னாட், கன்னட நடிகர், எழுத்தாளர் (இ. 2019)
*1964 – முரளி, தென்னிந்தியத் திரைப்பட நடிகர் (இ. 2010)
*1984 – தேச. மங்கையர்க்கரசி, தமிழக இலக்கிய, சமயச் சொற்பொழிவாளர்
இறப்புகள்

*1296 – ஐந்தாம் செலஸ்தீன் (திருத்தந்தை) (பி. 1215)
*1536 – ஆன் பொலின், இங்கிலாந்தின் அரசி, எட்டாம் என்றியின் இரண்டாம் மனைவி (பி. 1501)
*1623 – மரியம் உசு-சமானி, முகலாயப் பேரரசி (பி. 1542)
*1864 – நாதனீல் ஹாதோர்ன், அமெரிக்க எழுத்தாளர் (பி. 1804)
*1895 – ஒசே மார்த்தி, கியூபா ஊடகவியலாளர், கவிஞர், மெய்யியலாளர் (பி. 1853)
*1898 – வில்லியம் கிளாட்ஸ்டோன், ஐக்கிய இராச்சியத்தின் பிரதமர் (பி. 1809)
*1904 – ஜம்சேத்ஜீ டாட்டா, இந்தியத் தொழிலதிபர் (பி. 1839)
*1935 – டி. ஈ. லாரன்சு, பிரித்தானியத் தொல்லியலாளர் (பி. 1888)
*1952 – பெங்களூர் நாகரத்தினம்மா, கர்நாடக மரபிசை வாய்ப்பாட்டுக் கலைஞர் (பி. 1878)
*1985 – பி. சுந்தரய்யா, இந்திய விடுதலைப் போராட்ட செயற்பாட்டாளர், மார்க்சிய அரசியல்வாதி (பி. 1913)
*1994 – ஜாக்குலின் கென்னடி ஒனாசிஸ், அமெரிக்காவின் 37வது முதல் சீமாட்டி, ஊடகவியலாளர் (பி. 1929)
*1996 – வி. என். ஜானகி, தென்னிந்தியத் திரைப்பட நடிகை, தமிழகத்தின் 4-வது முதல்வர் (பி. 1924 )
*2007 – ஆ. பு. வள்ளிநாயகம், தமிழக எழுத்தாளர், இதழாளர் (பி. 1953)
*2009 – க. வேலாயுதம், ஈழத்து எழுத்தாளர் (பி. 2017)
*2025 – யோசப் பொன்னையா, மட்டக்களப்பு கத்தோலிக்க மறைமாவட்டத்தின் முதலாவது ஆயர் (பி. 1952)
மேற்கோள்கள்
சிறப்பு நாள்

* இனவழிப்பு நினைவு நாள் (கிரேக்கம்)
* ஓ சி மின் பிறந்தநாள் (வியட்நாம்)
* கல்லீரல் அழற்சி சோதனை நாள் (ஐக்கிய அமெரிக்கா)
* அன்னையர் நாள் (கிர்கிசுத்தான்)
வெளி இணைப்புகள்

* பிபிசி: இன்றைய நாளில்
* நியூயார்க் டைம்சு: இன்றைய நாளில்
* மே 19 வரலாற்று நிகழ்வுகள், OnThisDay.com


பகுப்பு:மே
பகுப்பு:ஆண்டின் நாட்கள்